திரிப்தி மித்ரா

திரிப்தி மித்ரா ( நீ பஹதுரி ; 25 அக்டோபர் 1925 - 24 மே 1989) பெங்காலி நாடகம் மற்றும் திரைப்படங்களில் பிரபலமான இந்திய நடிகை மற்றும் பிரபல நாடக இயக்குனரான சோம்பு மித்ராவின் மனைவி ஆவார். அவருடன் இணைந்து 1948 இல் முன்னனி நாடகக் குழுவான போஹுரூபியை நிறுவினார். இவர் ஜுக்தி தக்கோ ஆர் கப்போ மற்றும் தர்தி கே லால் போன்ற படங்களில் நடித்துள்ளார்.

இசை, நடனம் மற்றும் நாடகத்திற்கான இந்தியாவின் தேசிய கலைக்கூடமான சங்கீத் நாடக அகாடமி, 1962 ஆம் ஆண்டில் நாடக நடிப்பிற்காக இந்திய அரசின் சங்கீத நாடக அகாடமி விருதையும், 1971 ஆம் ஆண்டில் கலைத்துறையில் பத்மஸ்ரீ விருதையும் அவர் பெற்றுள்ளார்.

 ஆரம்ப வாழ்க்கை மற்றும் கல்வி 
திரிப்தி மித்ரா 1925 ஆம் ஆண்டு அக்டோபர் 25 ஆம் தேதி தினாஜ்பூரில் (பிரித்தானியாவின் இந்தியா ) பிறந்தார். இவரது பெற்றோர் - தந்தை அசுதோஷ் பாதுரி மற்றும் தாய் ஷைலபாலா தேபி ஆவர். தினாஜ்பூர் மைனர் ஸ்கூலில் ஆறாம் வகுப்பு வரை படித்தார். பிறகு கொல்கத்தாவின் பியாரிசரண் பள்ளியில் கல்வி பெற்றார். அந்தப் பள்ளியில் உயர்நிலைத் தேர்வில் தேர்ச்சி பெற்ற பிறகு, அசுதோஷ் கல்லூரியில் பயின்றார். ஆனால் வேலை கிடைத்ததால் படிப்பைத் தொடர முடியவில்லை. அவர் டிசம்பர் 1945 இல் சோம்பு மித்ராவை மணந்தார். அவருக்கு நடிகையும் இயக்குனருமான ஷாவ்லி மித்ரா என்ற மகள் இருக்கிறார். 

 தொழில் 
திரிப்தி மித்ரா தனது பதின்ம வயதிலிருந்தே நாடகங்களில் நடித்து வந்தார். அவர் முதலில் 1943 இல் தனது உறவினர் பிஜோன் பட்டாச்சார்யாவின் அகுன் (தீ) என்ற நாடகத்தில் நடித்தார். 1943 ஆம் ஆண்டு வங்காளப் பஞ்சத்தை அடிப்படையாகக் கொண்ட குறிப்பிடத்தக்க இப்டா நாடகமான நபன்னா (அறுவடை) நாடகத்தைப் பார்த்த பிறகு, இயக்குநர் குவாஜா அஹ்மத் அப்பாஸ் 1943 இல் கானா நாட்டிய சங்கத்தின் தார்த்தி கே லால் திரைப்படத்தில் நடிக்க மித்ராவை பம்பாய்க்கு அழைத்துச் சென்றார். இது ஓரளவு நாடகத்தை அடிப்படையாகக் கொண்ட படமாகும்.

அவரது முதல் பெங்காலி திரைப்படம் 1953 இல் பதிக் என்ற திரைப்படமாகும். அந்தப் படத்தை டெபாகி குமார் பாசு இயக்கினார். ரித்விக் கட்டக்கின் கடைசிப் படமான ஜுக்தி டக்கோ ஆர் கப்போ (1974) படத்திலும் அவர் நடித்தார்.

1948 இல், ஷோம்பு மற்றும் திரிப்தி மித்ரா ஆகியோர் போஹுரூபி என்ற பெயரில் தங்கள் சொந்த நாடகக் குழுவை நிறுவினர். ரவீந்திரநாத் தாகூரின் ரக்தா கராபியின் நாயகி நந்தினி என்ற பாத்திரத்தில் மிகவும் பிரபலமான பெங்காலி நாடகத்தின் மூலம் மிகப்பெரும் பெயர் பெற்றார்.

மிகவும் பழம்பெரும் மனிதர்களில் ஒருவராக நாடகத் துறையில் கோலோச்சிய தனது கணவர் சோம்பு மித்ராவுடன் இணைந்து எண்ணற்ற நாடகங்களில் நடித்தார். மாணிக் பந்தோபாத்யாவின் உன்னதமான நாவலான பத்மா நதிர் மாஜியின் அடிப்படையில் கிழக்கு பாகிஸ்தானில் (இப்போது பங்களாதேஷ்) டாக்காவில் தயாரிக்கப்பட்ட 1959 ஆம் ஆண்டு வெளிவந்த உருது திரைப்படமான ஜாகோ ஹுவா சவேராவிலும் அவர் நடித்தார். திரிப்தி மித்ரா 24 மே 1989 அன்று உயிரிழந்தார்.

 திரைப்படவியல் 

 ஜுக்தி டக்கோ ஆர் கப்போ (1974)
 சரங்காபி முகுந்தா தாஸ் (1968)
 செபா (1967)
 காஞ்சன்ரங்கா (1964)
 சூர்யஸ்னன் (1962)
 மாணிக் (1961)
 தி டே ஷால் டான் (1959)
 சுபா பிபாஹா (1959)
 ஆஷா (1956)
 ஜாய் மா காளி போர்டிங் (1955)
 ரிக்ஷா-வாலா (1955)
 மொய்லா ககாஜ் (1954)
 பாத்திக் (1953)
 போடோய் (குறுகிய) (1951)
 கோபிநாத் (1948)
 தர்தி கே லால் (1946)

 நாடகங்கள் 

 அகும்
 நபன்னா
 ஜபன்பாண்டி
 கோபிநாத்
 உலுகாக்ரா
 சார் அத்யா ( ரவீந்திரநாத் தாகூரின் அதே பெயருடைய நாவலை அடிப்படையாகக் கொண்டது)
 ரக்தா கராபி (தாகூரின் "ரெட் ஒலியாண்டர்")
 ராஜா (தாகூரின் "தி கிங் ஆஃப் தி டார்க் சேம்பர்")
 பாக்கி இதிஹாஸ்
 டாக்ஹோர் (தாகூரின் த போஸ்ட் ஆபிஸ் (நாடகம்) தயாரித்து இயக்கினார்)
 சுடோரங்
 அபராஜிதா
 விசார்ஜன்

 விருதுகள் 

 1962 இல் சங்கீத நாடக அகாடமி விருது 
 1971 இல் பத்மஸ்ரீ 
 1989 இல் மத்தியப் பிரதேச அரசால் காளிதாஸ் சம்மான் 

 மேற்கோள்கள் 

பகுப்பு:Articles with hCards
பகுப்பு:20 ஆம் நூற்றாண்டின் இந்திய நடிகைகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:சங்கீத நாடக அகாதமி விருது பெற்றவர்கள்
பகுப்பு:வங்காளத் திரைப்பட நடிகைகள்
பகுப்பு:1989 இறப்புகள்
பகுப்பு:1925 பிறப்புகள்